Aiyaz Sayed-Khaiyum, Sayed Abdul Khaiyum, jon ki pahile member of Parliament rahaa, ke larrka hae aur pahile Fiji TV Journalist aur abhi ke Fiji Broadcasting Corporation ke CEO, Riyaz Sayed-Khaiyum ke aadha bhaiyaa hae. Uske lage Masters degree in Law (University of Hong Kong), Bachelors in Law (University of New South Wales), Graduate Diploma in Legal Practice (University of Wollongong) aur Bachelors in Political Science (Australian National University) se hae. Uu Director of Public Prosecutions ke senior legal officer rahaa. Uu Sydney ke Minter Ellison law firm me bhi kaam karis hae. Uu Fiji Young Lawyers Association ke President bhi rahaa.